Subject: Tallinna mnt 1 ehitusobjekti järgsed ristmikud 11340 Tallinn-Saku-Laagri teel
From: "Kalev Eensaar" <[email-masked]>
To: "Martti Lilleste" <[email-masked]>
Cc: "Annika Kubja" <[email-masked]>, <[email-masked]>
Date: Tue, 28 Oct 2025 12:24:35 +0200

Tere

Saku Vallavalitsusel on tekkinud kaks küsimust seoses Tallinna mnt 1
projekti teede ehitusliku lahenduse elluviimisega. Panen manusesse
selgituseks ka Tallinna mnt 1 projekti asendiplaani.

1.	Eile (27.10) teostati 11340 Tallinn-Saku tee 10,26 kilomeetril
teekatte markeerimistööd. Sellega seoses tekkis antud kohta eraldiseisev
mahapöörderada riigiteelt Kannikese teele sõitmiseks. See aga tingis Saku
elanike Facebooki vestlusgrupis pahameele, et Saku ehituspoe parklasse
(Tallinna mnt 6) ei saa enam Tallinna poolt lähenedes otse keerata, vaid
selleks peab sõitma veel täiendavalt (ca 250m) Saku õlletehase
ringristmiku kaudu. Ning teiseks, et ehituspoe parklast on nüüd võimalik
vaid paremale sõita, mis tähendab, et kui tahta Saku õlletehase poole
sõita, tuleb teha täiendav ring (ca 515 m) ja läbida Saku algkooli ees
olev ringristmik. Palun seejuures Transpordiameti seisukohta, et miks
antud ristmik selliseks kujundati.
2.	Eelmisel reedel (24.10) asfalteeriti ka Kannikese tee ja rajati
11340 Tallinn-Saku tee km 10.54 km ja Kannikese tee ristmiku serva
teepeenardega lahendus. Kuna Kellukese teelt on nüüd võimalik pöörata vaid
paremale (Vääna jõe poole), siis kasutavad agarad inimesed aga ära
võimalust, kasutades vasakule (õlletehase ringristmiku poole keeramiseks)
ära vastassuunavööndit. Kas teil oleks selle vältimiseks võimalik leida
km-l 10.54 eraldussaarest kuni õlletehase ringristmikuni mingeid
täiendavaid meetmeid (kummipostid tee teljele vms), et Kannikese teelt
tulles, ei hakkaks inimesed õlletehase poole keerama, vaid antud ristmikul
oleks võimalik vaid parempööre (Vääna jõe poole)?

Lugupidamisega

KALEV EENSAAR / teedeinsener

Tel: +372 5340 9995
 <mailto:[email-masked]> [email-masked]
Saku Vallavalitsus
 <http://www.sakuvald.ee/> www.sakuvald.ee